text: আল্লামা রাগিব ইস্পাহানি (আরবী:  ابوالقاسم حسین ابن محمّد الراغب الاصفهانی) একজন বিখ্যাত ফিকাহবিদ, ভাষ্যকার, সাহিত্যিক ও ভাষাবিদ ছিলেন।তিনি প্রধানত আরবী ও ফারসী ভাষায় গ্রন্থ রচনা করেছেন।
  
  নাম 
  তার পুরো নাম- আবুল কাসিম হুসাইন ইবনে মুহাম্মদ ইবনে মুফাজ্জাল ইবনে মুহাম্মদ। ইস্পাহান তার জন্মভূমি হওয়ায় তিনি রাগিব ইস্পাহানী নামে পরিচিত।
  
  জন্ম 
  তিনি ইরানের ইস্পাহান শহরে এগারো শতকে জন্মগ্রহণ করেন।
  
  জীবনযাপন 
  তার জীবনের বিস্তারিত জানা যায় না। তিনি আব্বাসীয় শাসনামলে জীবনের বেশিরভাগ মূল্যবান সময় বাগদাদ ও ইস্পাহানে কাটিয়েছেন। আল্লামা জামখশারী তাফসির কাশফের লেখক তার গ্রন্থ থেকে অনেক উপকৃত হয়েছেন। ইমাম রাগিব ছিলেন জ্ঞান সাধনায় মগ্ন এক মনিষী।যিনি বিস্তৃত জ্ঞান-বিজ্ঞানের নানা শাখায় রেখেছেন তার স্বাক্ষর। সাহিত্যে ও দর্শনের পাশাপাশি সমস্ত জ্ঞানে ছিলেন দক্ষ।তিনি উচুমানের আধ্ম্যাতিক সুফিও ছিলেন। তিনি কুরআনের একটি দুর্দান্ত তাফসীরও লিখেছেন।
  
  মনিষীদের চোখে 
  আল্লামা যাহাবী তাকে “তবাকাতুল মুফাসসিরিন”এর মধ্যে উল্লেখ করেছেন।
  
  ইমাম সুয়ূতী তাকে অভিধান ও ব্যাকরণবিদ ইমামদের মধ্যে গণ্য করেছেন।
  
  রচনাবলী 
  ইমাম রাগিব ইস্পাহানির রচনাগুলো নিম্নরূপ:
  
   1। محاضرات الادباء 
   2। حل متشابہات القرآن 
   3। المفردات فی غریب القرآن 
   4। الذریعہ الی مکارم الشریعہ 
   5। درۃ التاویل فی غرۃ التنزیل 
   6। تحقیق البیان فی تاویل القرآن 
   7। افانین البلاغۃ। 
   8। کتاب الایمان والکفر 
   9। تفصیل النشاتین 
   10।  کتاب احتجاج القراء۔ 
   11। کتاب المعانی الاکبر
  
  মৃত্যু 
  ইমাম রাগিব ইস্পাহানি বাগদাদে ৫০২ হিজরী/১১০৮ খ্রিষ্টাব্দে মৃত্যুবরণ করেন ।
  
  তথ্যসূত্র 
  
  বিষয়শ্রেণী:মুফাসসির
  বিষয়শ্রেণী:১১০০-এর দশকে মৃত্যু
  বিষয়শ্রেণী:১১০৮-এ মৃত্যু
title: রাগিব ইস্পাহানি